{"_id":"5d419fd78ebc3e6cd9047637","slug":"statue-of-broken-by-two-youth-in-hanuman-temple-at-bijnor-district","type":"feature-story","status":"publish","title_hn":"\u092e\u0902\u0926\u093f\u0930 \u092e\u0947\u0902 \u0918\u0941\u0938\u0915\u0930 \u0926\u094b \u092f\u0941\u0935\u0915\u094b\u0902 \u0928\u0947 \u0924\u094b\u0921\u093c\u0940 \u092e\u0942\u0930\u094d\u0924\u093f\u092f\u093e\u0902, \u0932\u094b\u0917\u094b\u0902 \u0928\u0947 \u0930\u0902\u0917\u0947 \u0939\u093e\u0925 \u0926\u092c\u094b\u091a\u093e, \u092a\u0941\u0932\u093f\u0938\u092b\u094b\u0930\u094d\u0938 \u0924\u0948\u0928\u093e\u0924","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}

यूपी के बिजनौर जिले में पंचमुखी हनुमान मंदिर में घुसकर मूर्ति तोड़ रहे दूसरे वर्ग के दो युवकों को मंदिर में मौजूद लोगों ने रंगे हाथ दबोच लिया। सूचना पर एसपी कई थानों की पुलिस के साथ मंदिर पहुंचे और दोनों युवकों को हिरासत में ले लिया गया है। एहतियात के तौर पर मंदिर के बाहर पुलिस बल तैनात कर दिया गया है। दोनों युवकों से पुलिस ने हल्दौर थाने में ले जाकर पूछताछ की।



राम के चौराहे के पास स्थित पंचमुखी हनुमान मंदिर में बुधवार सुबह कुछ लोग पूजा कर रहे थे। इस दौरान वहां दो युवक माथे पर तिलक लगाकर पहुंचे और मां भवानी की मूर्ति ईंट, पत्थर मारकर तोड़ दी। दोनों को मंदिर में मौजूद लोगों ने रंगे हाथ दबोच लिया। युवकों ने अपने नाम कोतवाली शहर के मोहल्ला मिर्दगान निवासी आदिल और कस्साबान निवासी शादाब बताए। युवकों को पकड़े जाने की सूचना पुलिस को दी गई।



वहीं एसपी संजीव त्यागी, एसडीएम बृजेश कुमार, सीओ सिटी अरुण पुलिस बल के साथ मौके पर पहुंचे और दोनों युवकों को हिरासत में ले लिया। मामले का पता चलने पर हिंदू संगठनों के कार्यकर्ताओं में रोष फैल गया। वे मंदिर के पास एकत्र हो गए और हंगामा किया। उनका कहना था कि कुछ दिन पहले मंदिर में मांस भी फेंका गया था। तब माहौल को शांत रखने के लिए मंदिर समिति ने यह मामला दबा दिया था। लेकिन अब मंदिर में दूसरे वर्ग के युवकों को मूर्ति तोड़ते हुए पकड़ा गया है, इसे बर्दाश्त नहीं किया जाएगा।